De fleste fartøyene i hjemmeflåten var små, men der var også noen få større skip som tilfeldigvis var i norsk havn da Tyskland invaderte Norge. Rundt 11 tusen mann seilte i hjemmeflåten, og 679 omkom under krigsseilas. Etter krigen ble sjøfolkene som hadde seilt i hjemmeflåten mistenkeliggjort, deres nasjonale holdning bestridt og mange møtte problemer ved søknad om erstatning og krigspensjon.